שמואל א' פרק לא'
פסוקים 1-2 של פרק כ"ח הם המשך והשלמה לפרק כ"ז (חלוקת התנ"ך לפרקים ע"י כומר נוצרי במאה ה-12 והיא איננה תואמת בכל המקרים את החלוקה ליחידה ספרותית.
סיפור שאול ובעלת האוב מתחיל למעשה בפרק כ"ח פסוק 3.

בפסוקים 3-5 ניתן לראות מצג לסיפור שכולל בתוכו 4 סצנות:

א.     ניסיונות שאול לזכות במענה אדוניו.

ב.     העלאת שמואל באוב.

ג.      נבואת שמואל לשאול.

ד.     בעלת האוב סועדת עם שאול.

המצג כולל 3 עובדות שיש להן משמעות בהמשך:

א.     מות שאול-משמעותו, אין לשאול נביא שאיתו יוכל להתייעץ וממנו לקבל הדרכה והנחיות.

ב.     שאול הסיר את האובות והיידעונים ובכל זאת פנה בלית בררה לבעלת האוב.

 

יחס המקרא לאובות ויידעונים
ע"פ ספר החוקים 'ויקרא' ובספר 'דברים' ניתן להבין כי המקרא מתייחס בשלילה לאובות ויידעונים מכמה סיבות:

א.     האובות והיידעונים נתפסו כמעשה קסם וכישוף והמקרא ראה בזה השפעה תרבותית של עבודת אלילים.

ב.     תפיסת המקרא היא שלכל אדם יש בחירה חופשית והוא אדון לגורלו ולכן הליכה או אמונה באובות ויידעונים מנוגדת לתפיסה המקראית.

 

"ושאול הסיר את האובות והיידעונים מהארץ"
ע"פ החוקר גרסיאל, הפסוק שבו מצוין כי שאול הסיר מן הארץ את האובות והיידעונים הוא פסוק מגמתי. כלומר, העורך "שתל" את הפסוק בפרק זה. המגמה היא אנטי-שאולית, המטרה היא להדגיש עד כמה שאול כמלך מתגלה כאדם לא יציב, נואש עד כדי כך שהוא נאלץ לפעול כנגד העקרונות של עצמו. גרסיאל טוען כי אילו פסוק זה היה מוצג בהקשר אחר עובדה זאת הייתה נזקפת לזכויותיו ולא לרעתו.

 

מרכיבים דרמטיים בסיפור העלילה
סיפור העלילה בנוי משלוש סצנות ויש בו מרכיבים דרמטיים שיוצרים מתח סיפורי.

סצנה ראשונה (פס' 8-14)- שאול מגיע מחופש אל בעלת האוב, עובדה שיוצרת אירוניה דרמטית. בעלת האוב מביעה בדבריה לשאול (המחופש) פחד מפני שאול המלך, היא לא מעלה בדעתה שלפניה עומד שאול בכבודו ובעצמו. שאול אינו מזדהה אבל נשבע לה שלא יקרה לה כל רע. האירוניה: היא איננה משערת כי השבועה מושבעת מפי המלך, אותו מלך שמד אחד היא ממרה את פיו וצפויה לעונש, נשבע לה שלא יעונה לה כל דבר רע וכי הוא יגן עליה מפני עונש.

סצנה שנייה (פס' 15-20)-המפגש בין שמואל לשאול- שאול אצל בעלת האוב מבקש את עזרתו של ה"איש" שאיתו ניהל מאבקים נואשים: האיש שלא רצה שלטון מלך, האיש שלא רצה את שאול כמלך, האיש שהתאבל עליו יותר מכל אחד אחר. יחד עם זאת, האיש שהמליך את דוד למלך, תחת הפנייה אל שמואל מדגישה כמה שאול נואש וחסר אונים.

סצנה שלישית (פס' 21-24)-בעלת האוב סועדת ותומכת בשאול- דמותה והתנהגותה כלפיי שאול מדגישים את הניגוד של דמותו של שמואל והתנהגותו כלפיי שאול. שמואל בוטה כלפיי שאול, פונה אליו ללא ברכת שלום, בכעס ("למה הרגזתני?") והוא איננו מהסס לנבא לו את סופו המר. לעומת זאת, התייחסותה של האישה בסופו של הסיפור שתומכת וסועדת אדם שמתארח בביתה. היא איננה שוכחת כי מי שעומד מולה הוא מלך, ומכנה את עצמה פעמיים "שפחתך". היא מגישה לו ארוחה כדי לעודד אותו לקראת דרכו האחרונה.

בעלת האוב של סוף הסיפור שונה מבעלת האוב בתחילת הסיפור. שם ההתייחסות היא מקצועית ומתייחסת אל שאול ואנשיו כלקוחות שבאו לקבל שירות.

 

מות שאול
סיפור מותו של שאול מתואר בשני פרקים- שמואל א' פרק ל"א ושמואל ב' פרק א'.

סיפור זה מסיים את מסכת חייו של שאול וכמו כן את מימוש הנבואה שניתנה לשאול מפי בעלת האוב.

 

תוצאות הקרב על הגלבוע
תאור התבוסה על הגלבוע מתואר צעד אחר צעד כאשר בפסוק 8 מתוארת מנוסת הצבא הישראלי מפני פלשתים, מבין החיילים הנסים, נופלים חללים רבים. הפלשתים הורגים 3 מבני שאול, הקשתים פוגעים בשאול ופוצעים אותו.

שאול מבקש מנושא כליו להרגו, כשזה מסרב הוא נופל על חרבו.

אנשי ישראל מפנים ישובים והפלשתים יורשים אותם.

דברי שמואל שניבא על מותם הצפוי של שאול ובניו מתגשמים במלואם.

 

האם שאול מת מוות גיבורים?
הדרך שבה בחר שאול לסיים את חייו ע"פ ל"א עוררה מחלוקת לגבי שאול המלך. יש שטוענים ששאול נתפס כפחדן ומעבירים ביקורת על ההחלטה ויש הטוענים כי שאול גיבור, אציל.

מדוע בוחר שאול להתאבד?
ע"פ המספר המקראי שאול חושש מהתעללות בגופתו (ל"א 4), החשש של שאול איננו אישי בלבד מכיוון שהוא מודע לכך שהריגת המלך והשתלטות בגופה מבזה לא רק אותו אלא את העם כולו.

ע"פ ___ שאול צדיק וגיבור מכיוון שהוא יוצא אל מותו יחד עם בניו ולמרות זאת החליט שלא לברוח ולא לבגוד בעמו, יצא למלחמה שידע שממנה לא ישוב.

לפי שמואל בסיפור הנער העמלקי, הנער הרג את שאול מכיוון שהוא מילא את בקשתו האחרונה של המלך.

 

מקום קבורתו של שאול
אנשי יבש גלעד גומלים לשאול חסד אחרון כאשר מצילים את גופתו וגופות בניו מביזיון המת. הם מביאים את הגופות של שאול ושלושת בניו ליבש גלעד, שם הם שורפים את הגופות וקוברים את העצמות תחת עץ אשל.

אנשי יבש מסכנים את עצמם ומביאים את שאול לקבורה, במעשה זה הם סוגרים מעגל ומחזירים לשאול טובה תחת טובה.

 
המלחמה בין הפלשתים לבני ישראל המשיכה ורבים מלוחמי ישראל מתו בקרבות והשאר ברחו מהקרבות. הפלשתים השיגו את שלושת בניו של שאול, יהונתן, אבינדב ומלכישוע והרגו אותו והיו קרובים ללכידת שאול. 

שאול נפגע באחד הקרבות מחץ שנורה לכיוונו וביקש מנושא כליו להרוג אותו, וזאת כדי שהפלשתים לא יתפסו אותו ויתעללו בו. 

נושא הכלים לא הסכים לבקשת שאול כי פחד ולכן שאול לקח את החרב, תקע אותה באדמה ונפל עליה כלומר התאבד, לאחר מכן גם נושא הכלים התאבד. 

כשראו אנשי ישראל שחיו בעבר הירדן שלוחמי ישראל ברחו וששאול ובניו מתו הם ברחו מבתיהם. 

למחרת היום עברו הפלשתים בין גופות הלוחמים שמתו בקרבות כדי לשדוד אותם מחפציהם בעלי הערך ומצאו את שאול ושלושת בניו. 

הם כרתו את ראשו של שאול, לקחו את נשקו ואת גופתו תלו על חומות בית שאן. 

אנשי יבש גלעד ששמרו חסדים לשאול כי הוא עזר להם נגד נחש מלך עמון הורידו את גופת שאול מחומות בית שאן והם הביאו אותו לקבורה וצמו שבעה ימים לאות אבל.
האירועים המתוארים בפירקנו הם התגשמותה של נבואת שמואל לשאול בפרק כ'ח.

 

שלושה מהמנהגים שרווחו בתקופת המקרא בנוגע ליחסו של העם הכובש כלפי העם הנכבש:

1.לכרות את ראשו של מלכו או של מנהיגו הצבאי של העם הנכבש בסמל לניצחון.

2. לקחת את כליו של המלך או המוביל המלחמה של העם הנכבש ולהניחם במקדש המיועד לאל.

3. לפשט את החללים של העם הנכבש - לפשוט מעיליהם את מדיהם חגוריהם וכלי נשקם.

 

תושבי יבש גלעד מסכנים את חייהם למען שאול ובניו כדי לגמול לשאול טובה על שנחלץ לעזרתם ואצילם מנחש העמונים, שרצה לשעבדם ולהטיל בהם פגם - כריתת עינם הימנית.

 

הגרסאות למות שאול:

קיימות שתי גרסאות למות שאול.

1. לפי שמואל א' פרק ל"א, ביקש שאול מנושא כליו שישלוף את חרבו וידקור אותו בה וכאשר נושא כליו סירב נפל שאול על חרבו ונושא כליו אחריו.

2. לפי סיפור הנער העמלקי שמואל ב' פרק א' לא נזכר כלל נושא הכלים, לדברי העמלקי ביקש שאול ממנו שייפגע בו כדי לא ליפול בידי הפלשתים, הנער העמלקי מילא את בקשתו האחרונה של המלך.

 

קיימות שתי שיטות לפתרון כפל הגירסא:

1. השיטה הביקורתית רואה בכל הסיפורים כפוליים, שילוב עריכתי של סיפורים שונים שעמדו לפני העורך, או של מקורות שונים שמנסה לחבר.

2. השיטה ההרמוניסטית, מחפשת דרך לראות איך סיפורים חוזרים משלימים זה את זה ולא חוזרים זה את זה.

נפילת שאול  

שאול יודע בודאות מביקורו אצל בעלת האוב שהוא ימות במלחמה זו , ולכן בראותו ש 'יִּמְצָאֻהוּ הַמּוֹרִים אֲנָשִׁים בַּקָּשֶׁת' הוא מבקש להתאבד ולא לתת לערלים הפלישתים להתעלל במלך ישראל בחייו ,שאול רוצה למנוע חילול שם ה' וכבוד ישראל. 

"וַיֹּאמֶר שָׁאוּל לְנֹשֵׂא כֵלָיו שְׁלֹף חַרְבְּךָ וְדָקְרֵנִי בָהּ פֶּן יָבוֹאוּ הָעֲרֵלִים הָאֵלֶּה וּדְקָרֻנִי וְהִתְעַלְּלוּ בִי... וַיִּקַּח שָׁאוּל אֶת הַחֶרֶב וַיִּפֹּל עָלֶיהָ". – עפ"י המסופר בשמואל ב', א' נראה שמותו הסופי של שאול התבצע ע"י נער עמלקי ולא הספיקה נפילתו של שאול על חרבו להמיתו. { והדבר ידון בהרחבה שם } 

מות בניו עמו  

" וַיַּדְבְּקוּ פְלִשְׁתִּים אֶת שָׁאוּל וְאֶת בָּנָיו וַיַּכּוּ פְלִשְׁתִּים אֶת יְהוֹנָתָן וְאֶת אֲבִינָדָב וְאֶת מַלְכִּי שׁוּעַ בְּנֵי שָׁאוּל... וַיֹּאמֶר שָׁאוּל לְנֹשֵׂא כֵלָיו שְׁלֹף חַרְבְּךָ וְדָקְרֵנִי בָה... וַיָּמָת  1 .שָׁאוּל וּשְׁלֹשֶׁת בָּנָיו  2. וְנֹשֵׂא כֵלָיו 3. גַּם כָּל אֲנָשָׁיו בַּיּוֹם הַהוּא יַחְדָּו" 

שאול יוצא למלחמה זו עם בניו .שלשה נהרגים ורק איש בושת (לא ברור אם יצא למלחמה ) נשאר ומתמנה בהמשך למלך על ישראל. הפסוקים חוזרים ומתארים כמה פעמים את מות שאול ,שלשת בניו , והחיילים הקרובים אליו .  ללמדנו על נחישותו של שאול ועל מסירותו לצאת למלחמה על אף ידיעתו את הקץ המר , וכל זאת כדי להמעיט את המפלה של ישראל מול פלישתים.  שאול בסוף ימיו מתגלה שוב בגדולתו ועל רקע זה תובן בהמשך קינתו של דוד לשאול.

"וַיִּרְאוּ אַנְשֵׁי יִשְׂרָאֵל אֲשֶׁר בְּעֵבֶר הָעֵמֶק וַאֲשֶׁר בְּעֵבֶר הַיַּרְדֵּן כִּי נָסוּ אַנְשֵׁי יִשְׂרָאֵל ... –  הכוונה לעמקים ובעבר הירדן המערבי , שהרי לא מצאנו בשום מקום התנחלות פלישתית בעבר הירדן המזרחי.

וַיַּעַזְבוּ אֶת הֶעָרִים וַיָּנֻסוּ וַיָּבֹאוּ פְלִשְׁתִּים וַיֵּשְׁבוּ בָּהֶן" – מתוארת כאן נטישת ערים מאוכלוסיה ישראלית , שבר גדול מאד. 

{י"מ הכוונה לערים הקרובות לנחלת פלישתים ועל פיהם העמק הוא עמק איילון ובית שן איננה בית שאן בבקעת הירדן. } 

לקיחת גוויות שאול ובניו 

" וַיְהִי מִמָּחֳרָת וַיָּבֹאוּ פְלִשְׁתִּים לְפַשֵּׁט אֶת הַחֲלָלִים וַיִּמְצְאוּ אֶת שָׁאוּל וְאֶת שְׁלֹשֶׁת בָּנָיו נֹפְלִים בְּהַר הַגִּלְבֹּעַ" - הפלישתים ,למחרת , מוצאים ומזהים את חללי המלך ובניו.

" וַיִּכְרְתוּ אֶת רֹאשׁוֹ וַיַּפְשִׁיטוּ אֶת כֵּלָיו וַיְשַׁלְּחוּ בְאֶרֶץ פְּלִשְׁתִּים סָבִיב לְבַשֵּׂר בֵּית עֲצַבֵּיהֶם וְאֶת הָעָם" – הפלישתים חוגגים את נצחונם בהתאספות המונית בבית יראתם.  {י"מ לבשר לעצביהם על הנצחון ויש לכך ביסוס מהכתוב בדה"א י' ,ט } 

"וַיָּשִׂמוּ אֶת כֵּלָיו בֵּית עַשְׁתָּרוֹת וְאֶת גְּוִיָּתוֹ תָּקְעוּ בְּחוֹמַת בֵּית שָׁן" – הכלים נתנו בבית העשתורת , הגויה בחומת בית שן , {והגולגולת בבית דגון – עפ"י דה"א שם.}

אנשי יבש גלעד

לאנשי יבש גלעד השוכנת בנחלת מנשה בעבר הירדן המזרחי יש קשרים היסטוריים עם בני בנימין:  מכיר {מבני מנשה} לקח , כנראה עוד בשבתו במצרים ,נשים מבנות בנימין ,ומטעם זה לא השתתפו כנראה בני יבש גלעד במלחמת ישראל עם שבט בנימין על מעשה פלגש בגבעה, ואח"כ נשאו 400 בני בנימין ,מתוך 600 ששרדו, נשים מיבש גלעד.  שאול מבני בנימין הציל את אנשי יבש גלעד והם הביאו את גוויתו וגוויות בניו לקבורה .  אבנר המליך את איש בושת במחניים שבגלעד. ( עיין פירוש דעת מקרא עובדיה א' ,יט בהערה 57 .)

" וַיִּקְחוּ אֶת גְּוִיַּת שָׁאוּל וְאֵת גְּוִיֹּת בָּנָיו מֵחוֹמַת בֵּית שָׁן וַיָּבֹאוּ יָבֵשָׁה וַיִּשְׂרְפוּ אֹתָם שָׁם" –   י"מ שרפו את הבשר ולא העצמות . הסיבה : הבשר העלה רימה ולא היה כבוד לקבור כך את המתים. {רד"ק }   ובחז"ל : שריפת כליהם בלבד כנהוג במיתת מלכים . וכפי שפסק הרמב"ם בהל' מלכים ב' א.

" וַיִּקְחוּ אֶת עַצְמֹתֵיהֶם וַיִּקְבְּרוּ תַחַת הָאֶשֶׁל בְּיָבֵשָׁה וַיָּצֻמוּ שִׁבְעַת יָמִים" – י"מ צמו על הדרך שנאלצו לגנוב את הגופות, לשורפם , לנהוג בהם שלא בכבוד הראוי.   י"מ צמו מחמת גודל השבר על מות שאול ובניו במלחמה. ויש המוצאים רמז בשבעת ימי הצום כנגד שבעת הימים שבקשו אנשי יבש גלעד ממלך בני עמון לחכות עד שישראל אולי יבואו לעזרתם. 

